Diari Oficial de la Generalitat Valenciana


Sumari del DOGV 6930, del 26-12-2012 (2012/11634)

Notificació de la sentència dictada en el procediment de peça de mesures provisionals coetànies número 106/2012.
----------------------------------------------------------------------------------------------------------------

### Dades del document

Número de DOGV
:   6930

Data del DOGV
:   26-12-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/11168


Organisme emissor
:   Jutjat de Primera Instància i Instrucció Número 3 d'Elda

Tipus de document
:   Edicte

Notificació de la sentència dictada en el procediment de peça de mesures provisionals coetànies número 106/2012. [2012/11002]  
Peça de mesures provisionals coetànies 000106/2012  
De: Maria Guadalupe García Marco.  
Procuradora: Mercedes Pérez Madrid.  
Contra: Víctor Alfonso Castaño Marín.  
Procurador/a: -  
Cèdula de notificació  
En el procediment de referència s'ha dictat la resolució l'encapçalament i la part dispositiva de la qual són tenen el text següent:  
Sentència número 143/2012  
Elda, 28 de maig de 2012  
Antecedents de fet:  
Primer. La procuradora dels tribunals Pérez Madrid va presentar el dia 27 de gener de 2012, en el Deganat dels Jutjats de Primera Instància d'Elda, en nom i representació de María Guadalupe García Marco, una demanda sobre la regulació de les relacions paternofilials contra Víctor Alfonso Castaño Marín. La demanda va ser rellevada a este Jutjat i secretaria a càrrec meu.  
Segon. Amb data 27 de gener de 2012, es va admetre a tràmit la demanda, i es va comunicar a la part demandada i al ministeri fiscal, perquè hi havia un fill menor d'edat. Al mateix temps, es van citar les parts a una vista per a la substanciació de les mesures provisionals coetànies sol·licitades en la demanda.  
Tercer. La vista es va celebrar el dia 28 de maig de 2012, amb l'assistència del ministeri fiscal i de la part demandant, però no de la part demandada, a pesar d'haver sigut ben citada, per la qual cosa se la va declarar en rebel·lia en eixe acte.  
Quart. Atesos els interessos públics que es protegixen en esta classe de processos, no és procedent imposar l'abonament de les costes a cap de les parts.  
Vistos els preceptes legals invocats i la resta dels generals i pertinents que s'apliquen,  
Part dispositiva  
S'adopten les mesures provisionals coetànies següents en relació amb la filla menor comuna:  
1. Guarda i custòdia: s'atribuïx la guàrdia i custòdia de la filla menor a María Guadalupe García Marco, i es manté la pàtria potestat compartida per ambdós progenitors.  
2. Règim de visites, estades i comunicacions: s'establix a favor de Víctor Alfonso Cataño Marín el règim de visites i comunicacions següent:  
Dissabtes i diumenges alterns des de les 17.00 hores en què el pare l'arreplegarà del domicili matern, a les 20.00 hores en què la reintegrarà a este.  
Mitat dels períodes vacacionals de Nadal, Setmana Santa i el mes d'agost, en què el pare arreplegarà la menor del domicili matern a les 17.00 hores i la reintegrarà a les 20.00 hores.  
Este règim es mantindrà inclús després que la filla menor complisca l'edat de 4 anys, sense perjuí que, si es demostra, es considere adequat, arribat el moment, la concessió del dret de pernocta.  
3. Pensió d'aliments: Víctor Alfonso Castaño Marín abonarà una pensió d'aliments per a la seua filla per l'import de 300 euros mensuals, que ingressarà dins dels cinc primers dies de cada mes en el compte bancari que se li indique. Este import s'incrementarà anualment, a partir del mes de gener, segons les variacions de l'índex de preus al consum.  
  
4. Gastos extraordinaris: seran sufragats per mitats per ambdós progenitors els gastos extraordinaris de la menor, com ara: metges no coberts per la Seguretat Social, gastos farmacèutics, d'ortodòncia, psicòlegs, psiquiatres, matriculació escolar, guarderia, llibres i material escolar, classes particulars i de suport.  
5. Prohibició d'eixida: s'establix la prohibició d'eixir del territori espanyol la menor amb el pare, llevat que tinguen una autorització judicial.  
Estes mesures provisionals quedaran sense efecte quan siguen substituïdes per les que establisca definitivament la sentència o quan es pose fi al procediment d'una altra manera.  
No es fa condemna especial de les costes processals a cap de les parts atesa la naturalesa dels interessos públics que es protegixen en este tipus de processos.  
Notifiqueu esta resolució a les parts i feu-los saber que contra esta resolució no pot interposar-s'hi cap recurs, d'acord amb el que disposa l'article 773.3 de la Llei d'Enjudiciament Civil 1/2000.  
  
Expediu els oficis que pertoque per a fer complir el punt 5 de la part dispositiva.  
Així ho acorda, mana i firma Leandro Blanco García-Lomas, jutge del Jutjat de Primera Instància i Instrucció número 3 d'Elda i partit. En done fe.»  
I, com a conseqüència del parador ignorat de Víctor Alfonso Castaño Marín, s'estén este document perquè servisca de cèdula de notificació.  
  
Elda, 19 de novembre de 2012.- La secretària judicial: Sandra Escobar Naredo.